अश्वनी बसोया की आवाज ने इसे और खूबसूरत बनाया, रांझा का हैप्पी वर्जन गाकर फेमस हुए
Ashwani Basoya's voice made it more beautiful, became famous by singing the happy version of Ranjhaसिद्धार्थ मल्होत्रा और कियारा आडवाणी 7 फरवरी 2023 को शादी के बंधन में बंधे थे। 10 फरवरी को कियारा ने सोशल मीडिया
सिद्धार्थ मल्होत्रा और कियारा आडवाणी 7 फरवरी 2023 को शादी के बंधन में बंधे थे। 10 फरवरी को कियारा ने सोशल मीडिया पर शादी का पहला वीडियो शेयर किया। इस वीडियो को लोगों ने काफी पसंद किया, वीडियो के बैकग्राउंड में चल रहा फिल्म शेरशाह का गाना 'रांझा' ने इस वीडियो को और खूबसूरत बना दिया। ये गाना कानों को अलग ही सुकून दे रहा था।
ये कम ही लोगों को पता होगा कि इस गाने को अश्वनी बसोया ने अपनी आवाज दी है। फिल्म के नजरिए से बात की जाए तो ये गाना सैड सीक्वेंस के लिए बनाया गया था लेकिव अश्वनी ने इसे हैप्पी सॉन्ग में तब्दील कर दिया।
सूफी शैली को आगे ले जा रहे हैं अश्वनी
अश्विनी बसोया उन चुनिंदा सिंगर्स में से हैं, जो संगीत के प्रति अपने जुनून और लगाव के साथ सूफी शैली की विरासत को आगे ले जा रहे हैं। इसी वजह से उन्हें हाल-फिलहाल के दिनों में काफी लोकप्रियता मिल रही है।
अश्वनी ने अपने इंस्टाग्राम पर सिद्धार्थ और कियारा को टैग करते हुए लिखा, 'मैं अपने आप को बहुत आभारी मानता हूं कि मुझे इस गाने का हैप्पी वर्जन गाने का मौका मिला। आप दोनों की खूबसूरत भरी प्रेम कहानी में अपने आप को एक छोटा हिस्सा बनाकर सौभाग्यशाली महसूस कर रहा हूं। आपकी जिंदगी खुशहाल रहे, इसकी कामना करता हूं।'
काफी दिनों से इंडस्ट्री में एक्टिव हैं अश्वनी
लोगों ने जब से इस इस गाने का हैप्पी वर्जन सुना है, तभी से लोग अश्वनी को फॉलो कर रहे हैं साथ ही उनकी तारीफ भी कर रहे हैं। अश्वनी बसोया म्यूजिक मैनेजमेंट कंपनी Yours Eventfully के अंडर में काफी दिनों से इंडस्ट्री में एक्टिव हैं। उनका काम काफी ज्यादा अच्छा है, इसी वजह से सिद्धार्थ-कियारा के लिए उन्हें गाने का मौका मिला।
